เเฟนผมเจ็บท้องเสียดๆเวลานั้งเหมือนอะไรมาจิ้ม เเต่นอนก็จะไม่ค่อยเจ็บเเต่ก็ไม่ถึงกับหาย เจ็บมากอยู่ เป็นๆหายๆ เเต่กว่าจะหายก็นานอยู่ เป็นมาได้วันที่2เเล้ว อาการเเบบนี้เป็นโรคอะไรหรอครับ
สวัสดีครับ สำหรับอาการปวดท้องมีหลายสาเหตุ อาจเกิดจากอวัยภายใน ถ้าปวดบริเวณลิ้นปี่ สาเหตุของการปวดมักเกิดจากโรคของ กระเพาะอาหาร ตับ ถุงน้ำดี และตับอ่อน ถ้าปวดบริเวณสะดือ สาเหตของอาการปวดจะเป็นลำไส้เล็ก ถ้าปวดบริเวณท้องน้อย สาเหตุคือ ลำไส้ใหญ่ กระเพาะปัสสาวะ มดลูก นอกจากนี้อาจจะเกิดจาก กล้ามเนื้อบริเวณหน้าท้อง เป็นกล้ามเนื้ออักเสบได้ การจะวินิจฉัยจำเป็นต้องได้ประวัติเพิ่มเติม ในกรณีที่เจ็บบริเวณสะดือ ถ้ามีอาการคลื่นไส้ อาเจียน ถ่ายเหลวร่วม จะเป็นอาการลำไส้เล็กอักเสบ ถ้าอาการเจ็บสัมพันธ์กับการเปลี่ยนแปลงท่าทาง มักจะเป็นเรื่องของกล้ามเนื้ออักเสบ ส่วนอาการเจ็บบริเวณเหนือท้องน้อย ถ้ามีปัสสาวะแสบขัดขุ่น ร่วมด้วยจะเป็นอาการของกระเพาะปัสสาวะอักเสบ ถ้ามีตกขาวกลิ่นและสีปกติ เจ็บเวลามีเพศสัมพันธ์ จะเป็นมดลูกอักเสบ จะเห็นได้ว่ามีสาเหตุมากมายที่เป็นได้ แนะนำให้พาแฟนของมารับการตรวจร่างกายเพิ่มเติมที่โรงพยาบาล เพื่อวินิจฉัยและรักษาที่เหมาะสมครับ